**Ministru kabineta noteikumu projekta “Grozījumi Ministru kabineta 2016. gada 11. oktobra noteikumos Nr. 669 “Kārtība, kādā noslēdz un pārrauga brīvprātīgu vienošanos par energoefektivitātes uzlabošanu”” sākotnējās ietekmes novērtējuma ziņojums (anotācija)**

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks (500 zīmes bez atstarpēm) | Noteikumu projekta “Grozījumi Ministru kabineta 2016. gada 11. oktobra noteikumos Nr. 669 “Kārtība, kādā noslēdz un pārrauga brīvprātīgu vienošanos par energoefektivitātes uzlabošanu”” (turpmāk – projekts) mērķis ir paplašināt brīvprātīgas vienošanās par energoefektivitātes uzlabošanu (turpmāk – vienošanās) iespējamo dalībnieku loku, kā arī noteikt, ka gadījumā, ja energoauditiem un atsevišķiem energoefektivitātes uzlabošanas pasākumiem vienošanās ietvaros tiek piešķirts atbalsts un vienošanās dalībnieks neievēro vienošanās nosacījumus, vienošanās tiek izbeigta un piešķirtais atbalsts ir jāatmaksā. Projekta provizoriskais spēkā stāšanās laiks ir 2019. gada septembris. |

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Energoefektivitātes likuma 8. panta trešā daļa |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | **Vienošanās dalībnieku loka paplašināšana**  Ministru kabineta 2016. gada 11. oktobra noteikumi Nr. 669 “Kārtība, kādā noslēdz un pārrauga brīvprātīgu vienošanos par energoefektivitātes uzlabošanu” (turpmāk – MK noteikumi Nr. 669) nosaka, ka vienošanās dalībnieks – komersantus pārstāvoša organizācija, komersants, pašvaldība vai pašvaldības pārstāvoša organizācija, kas brīvprātīgi apņemas sasniegt paredzēto enerģijas ietaupījuma mērķi, īstenojot konkrētus energoefektivitātes paaugstināšanas pasākumus atbilstoši noslēgtās vienošanās nosacījumiem. Lai veicinātu vienošanās noslēgšanu, kas paredzētu veikt energoefektivitātes paaugstināšanas pasākumus pašvaldībās, tiek paplašināts MK noteikumos Nr. 669 noteikto vienošanās dalībnieku loku ar plānošanas reģioniem un pašvaldības pārstāvošām organizācijām.  **Nosacījumi par vienošanās izbeigšanu un atbalsta atmaksu, ja vienošanās nosacījumi netiek ievēroti**  Saskaņā ar Energoefektivitātes likuma 8. panta otro daļu atbildīgā ministrija var sniegt atbalstu energoauditiem un atsevišķiem energoefektivitātes uzlabošanas pasākumiem, kas tiek veikti saskaņā ar vienošanos normatīvajos aktos paredzētajā kārtībā.  MK noteikumi Nr. 669 paredz, ka vienošanās ietver nosacījumus attiecībā uz atbalsta iespējām energoauditiem un atsevišķiem energoefektivitātes uzlabošanas pasākumiem, kas tiek veikti saskaņā ar vienošanos.  Ja energoauditiem un atsevišķiem energoefektivitātes uzlabošanas pasākumiem, kas tiek veikti saskaņā ar vienošanos, tiek piešķirts atbalsts, nepieciešams nodrošināt, ka gadījumā, ja vienošanās dalībnieks neievēro vienošanās nosacījumus, vienošanās tiek izbeigta un piešķirtais atbalsts ir jāatmaksā. Šāda regulējuma nepieciešamība izriet arī no Valsts kontroles ieteikumiem. Līdz ar to Ekonomikas ministrijas ierosina grozījumus MK noteikumos Nr. 669, iekļaujot tajos atbilstošu regulējumu. |
| 3. | Projekta izstrādē iesaistītās institūcijas un publiskas personas kapitālsabiedrības | Ekonomikas ministrija |
| 4. | Cita informācija | Nav |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Pašvaldības, komersantus pārstāvošas organizācijas, komersanti, enerģijas mazumtirdzniecības komersanti, plānošanas reģioni, pašvaldības pārstāvošas organizācijas. |
| 2. | Tiesiskā regulējuma ietekme uz tautsaimniecību un administratīvo slogu | Projekta tiesiskajam regulējumam būs pozitīva ietekme uz tautsaimniecību, proti, Projekts sekmēs konkrētu energoefektivitātes paaugstināšanas pasākumu īstenošanu un saskaņā ar Eiropas Parlamenta un Padomes 2012. gada 25. oktobra Direktīvu 2012/27/ES par energoefektivitāti, ar ko groza Direktīvas 2009/125/EK un 2010/30/ES un atceļ Direktīvas 2004/8/EK un 2006/32/EK, un Eiropas Parlamenta un Padomes 2018. gada 11. decembra Direktīvu (ES) 2018/2002, ar ko groza Direktīvu 2012/27/ES par energoefektivitāti, noteikto valsts energoefektivitātes mērķu izpildi.  Sabiedrības mērķgrupām un institūcijām Projekta tiesiskais regulējums nemaina tiesības un pienākumus, kā arī veicamās darbības. |
| 3. | Administratīvo izmaksu monetārs novērtējums | Projekts šo jomu neskar |
| 4. | Atbilstības izmaksu monetārs novērtējums | Projekts šo jomu neskar |
| 5. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar |

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Projekts tiks publicēts Ekonomikas ministrijas tīmekļa vietnē sabiedriskajai apspriešanai. |
| 2. | Sabiedrības līdzdalība projekta izstrādē | Sabiedrībai būs iespēja iepazīties ar Projektu Ekonomikas ministrijas tīmekļa vietnē un izteikt par to viedokli. |
| 3. | Sabiedrības līdzdalības rezultāti | Tiks apkopoti pēc saņemto viedokļu apkopošanas. |
| 4. | Cita informācija | Nav |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Ekonomikas ministrija |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar |
| 3. | Cita informācija | Nav |

Iesniedzējs:

Ekonomikas ministrs R.Nemiro

Vīza:

Valsts sekretārs Ē.Eglītis

Mičule, 67013030

[Liga.Micule@em.gov.lv](mailto:Liga.Micule@em.gov.lv)